তিনিচুকীয়া জিলাৰ সমীপৱৰ্তী অৰুণাচল প্ৰদেশৰ চাংলাং জিলাৰ লংচংবস্তিত আজি অসম ৰাইফলছ আৰু সন্দেহজনক এন এছ চি এন (আই এম) উগ্ৰপন্থীৰ মাজত প্ৰচণ্ড সংঘৰ্ষ সংঘটিত হয়।
সেনাৰ এক সূত্ৰৰ পৰা জানিব পৰা মতে, গোপন সূত্ৰৰ পৰা অসম ৰাইফলছৰ দলে চাংলাং জিলাৰ নামপং থানাৰ অন্তৰ্গত লংচং বস্তিত নাগা উগ্ৰপন্থীৰ দলে বিচৰণ কৰি থকাৰ খবৰ লাভ কৰি আজি অঞ্চলটোত এক অভিযান চলায়।
অভিযানকালত উগ্ৰপন্থীৰ দলটোৱে সেনালৈ উদ্দেশ্যি ধাৰাসাৰ গুলীচালনা কৰাত প্ৰত্যুত্তৰত সেনায়ো গুলীবৰ্ষণ কৰে বুলি সূত্ৰটোৱে জানিবলৈ দিয়ে। অৱশ্যে গুলীচালনা কৰা এন এছ চি এনৰ দলটো সেই স্থানৰ পৰা পলায়ন কৰিবলৈ সক্ষম হয়।
উল্লেখযোগ্য যে নামপং থানাৰ অন্তৰ্গত লংচংবস্তি অঞ্চলটোত এন এছ চি এন (আই এম)ৰ আধিপত্য আছে বুলি জনা যায়, যাৰ পৰিপ্ৰেক্ষিতত উগ্ৰপন্থীৰ দলটোক এন এছ চি এন (আই এম) ৰ বুলি সন্দেহ কৰা হৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
